text: Mike Pence leggur eftir fyrrveradi ovasta sínum
text: #000001
text: - Ein forseti, ið heldur seg standa oman fyri grundlógina, kann ikki veljast aftur
text: #000002
text: - Um ein heldur seg standa oman fyri grundlógina, so kann ein ikki gerast landsins forseti aftur.
text: #000003
text: So bersøgin var Mike Pence, fyrrverandi amerikanskur varaforseti, mótvegis fyrrverandi ovasta sínum, Donald Trump, tá hann byrjaði herferð sína á leiðini at royna at gerast forsetavalevni fyri republikanska flokkin í 2024.
text: #000004
text: Hann helt røðu á einum tiltaki í Iowa á 64 ára føðingardegi sínum, og her minti hann veljararnar um, at Donald Trump royndi at bróta grundlógina, meðan hann sjálvur, sum varaforseti, royndi at verja hana.
text: #000005
text: - Fyrrverandi felagi mín helt uppá, at eg hevði hemild til at ógilda undanfarna val. Men har mistók Trump seg, segði Mike Pence.
text: #000006
text: Pence varð sagdur at vera ein svíkjari av rópandi uppreistrarfólkunum, sum herjaðu Capitol Hill í januar 2021. Fleiri av teimum róptu, at varaforsetin skuldi heingjast.
text: #000007
text: Eftir ógvusligu hendingarnar 6. januar 2021 hevur Pence tikið frástøðu frá Donald Trump, og nú er hann fyrsti amerikanski varaforsetin í nýggjari tíð, sum bjóðar fyrrverandi ovasta sínum av í nýggjum valstríði.
text: #000008
text: Frá teimum hóvligu republikanarunum, skal Pence nokk ikki rokna við dyggum stuðli, tí hann verður sum varaforseti mintur sum trúgvur hjálpari hjá Trump. Viðhaldsfólkini hjá Trump, hinvegin, meta framvegis Pence, sum verandi ein svíkjara.
text: #000009
text: Á valfundinum í Iowa tosaði hin sterkt trúgvandi Pence heitt fyri einum landsumfatandi banni móti abort og vísti á, at Trump er alt ov frílyntur í spurninginum um fosturtøku. Hetta verður mett sum ein roynd hjá Pence at vinna sær atkvøður frá ytsta høgraveinginum.
text: #000010
text: Í løtuni geva veljarakanningarnar Pence einans nøkur frá prosent av atkvøðunum, og tí verður hann ikki mettur at hava nakran møguleika í forsetastríðnum.
text: #000011
text: Í valstríði sínum fer hann tó framhaldandi at minna veljararnar á, hvussu undanfarni ovasti hansara uppførdi seg hin 6. januar. Um ikki annað, so fer hetta fyri vist at verða illa móttikið av Donald Trump, sum enn er stórfavorittur at gerast forsetavalevni fyri republikanska flokkin.
text: #000012